MANDRAKE EL MAG, REEDICIÓ DE 1989

DOCUMENTACIÓ GENERAL:

Títol de l’obra: Mandrake el mag

Autor:lee Falk i Phill Davis

Cronologia: 1989

Tipologia: impressió en color

Tema: Mandrake, el mag

DESCRIPCIÓ FORMAL:

Aquesta portada mostra quatre vinyetes de còmic. En la primera, més gran que les altres, hi veiem dos personatges. Un va vestit tot de fosc i l’altre només porta calçotets de color clar. Aquest segon té uns peus desproporcionats, exageradament grans. Porta el que sembla un punyal o un ganivet a la mà i sembla que l’altre, el mag, el vulgui parar, fet que es veu per la seva expressió i gest. A més, el mag sembla que estava corrent i ha parat de cop, ja que la capa li voleia i té els peus mirant en una altra direcció. Expressa molt moviment.

Hi ha unes línies al voltant del peu de l’home ros que fan que ens hi fixem més, que cridi més l’atenció. També hi ajuda el color de fons, que és d’una tonalitat cromàtica càlida on el punt on es troba el peu és més groc i es va expandint cap a fora tarnant-se ataronjat o vermellós. No hi ha fons, simplement aquest color, i per tant no veiem cap mostra de perspectiva, però sí que veiem que el mag és una mica més petit que l’altre personatge, degut a que està més lluny, i els peus li comencen més amunt, com si hi hagués un punt de fuga imaginari. pel que fa a la il·luminació, veiem una mica d’ombra entre els peus del mag i de l’home i a la part de darrere de l'home.També uns reflexos blavosos a la roba del mag.Les línies de força serien dues verticals amb una vessant cadascuna que respondrien a les cames dretes dels dos personatges.

Les altres tres vinyetes mostren el mag mirant amunt, amb un fons marró i amb unes línies horitzontals una mica inclinades sí que no són rectes, una dona rossa, amb omres negres als cabells, que sembla que està estirada recolzant el cap en un coixí, que sobresurt de la vinyeta, i un home de pell més marronosa i musculat que sembla que s’intenti alliberar d’unes cadenes, En aquest cas el fons també és pla, de tonalitat freda.

Entre les quatres vinyetes hi ha un espai en blanc, i a dalt de tot, la tipografia és animada, poc formal.

TEMÀTICA:

Pel que ens indica la portada, aquest còmic té una entrevista exclusiva amb Lee Falk, el creador de l’obra. Aquest volum té sis històries reeditades, que són El jardí de Wuzzu, El Circ Colossal, El pirata del Pare Noel, La Font de la Joventut, El Rei del vent i l’Atalan Deep.

Mandrake, el Mag va ser una tira còmica feta per Lee Falk, un autor de teatre i de còmics que va crear Mandrake el mag el 1934 per a King Features Syndicate, que es va encarregar de col·Locar les diferents historietes, en total 9, en diaris americans.

Amb ell s’hi va ajuntar Phil Davis com a il·lustrador, mentres que Falk s’encarregava del guió.